b'\n_START_ARTICLE_\nCharles Sanders Peirce\n_START_PARAGRAPH_\n\xc4\x8carlzas Pirsas (Charles Sanders/Santiago Peirce, 1839 m. rugs\xc4\x97jo 10 d. \xe2\x80\x93 1914 m. baland\xc5\xbeio 19 d.) \xe2\x80\x93 amerikie\xc4\x8di\xc5\xb3 logikas, filosofas, mokslininkas ir matematikas._NEWLINE_\xc4\x8c. Pirsas laikomas pragmatizmo, mokslo filosofijos, login\xc4\x97s semiotikos pradininku.\n_START_SECTION_\n\xc4\x8c. Pirso filosofija\n_START_PARAGRAPH_\nJis login\xc4\x97s semiotikos pradininkas. Tod\xc4\x97l filosofas samprotauja apie teigini\xc5\xb3 naudingum\xc4\x85. Jo login\xc4\x97 semiotika ie\xc5\xa1ko teigini\xc5\xb3 ai\xc5\xa1kumo kriterij\xc5\xb3, ai\xc5\xa1kumo priklausomai nuo teigini\xc5\xb3 praktinio pritaikomumo. \xc4\x8cia nuolat kalbama apie s\xc4\x85vokas ir sprendinius. \xc4\x8c. Pirsas suabsoliutina \xe2\x80\x9etik praktinis patyrimas daro s\xc4\x85vokas teisingas\xe2\x80\x9c (tai laboratoriniai tyrimai ir matematiniai u\xc5\xbedaviniai). Jo manymu, yra tik praktin\xc4\x97 veikla, kuri u\xc5\xbepildo s\xc4\x85vokos turin\xc4\xaf._NEWLINE_\xc4\x8c. Pirso pragmatizmas rei\xc5\xa1kia eksperimentinio metodo diegim\xc4\x85 filosofijoje, t. y. s\xc4\x85vokos nurodo kok\xc4\xaf nors empirin\xc4\xaf veiksm\xc4\x85, o jei s\xc4\x85voka nenurodo nieko, k\xc4\x85 galima patvirtinti praktika, tai ji yra nereik\xc5\xa1minga ir tu\xc5\xa1\xc4\x8dia._NEWLINE_Pasak \xc4\x8c. Pirso, filosofijos tikslas atskleisti s\xc4\x85vokas taip, kad v\xc4\x97liau jas b\xc5\xabt\xc5\xb3 galima tiksliai, empiri\xc5\xa1kai pritaikyti. Visos tiesos yra reliatyvios (santykin\xc4\x97s), jos priklauso nuo praktin\xc4\x97s s\xc4\x97km\xc4\x97s ir empirinio pritaikymo. \xc4\x8c. Pirsas padar\xc4\x97 perversm\xc4\x85 moksle, anot jo, mokslas turi b\xc5\xabti utilitarus, o s\xc4\x85vokos privalo b\xc5\xabti verifikuojamos.'